|  |  |
| --- | --- |
|  | Prieglobsčio, migracijos ir integracijos fondo 2014–2020 metų nacionalinės programos 3 konkretaus tikslo „Trečiųjų šalių piliečių grąžinimas“ 2 nacionalinio tikslo „Grąžinimo priemonės“ 2 veiksmo „Reintegracija kilmės šalyje“ projektų finansavimo sąlygų aprašo Nr. PMIF-3.2.2-K-02  2 priedas |
|  |  |
| **(Naudos ir kokybės vertinimo lentelės forma)**  **Naudos ir kokybės vertinimo LENTELĖ**   |  |  | | --- | --- | | Paraiškos kodas | *(Įrašomas paraiškos kodas)* | | Pareiškėjo pavadinimas | *(Įrašomas pareiškėjo pavadinimas)* | | Projekto pavadinimas | *(Įrašomas projekto pavadinimas)* | | Projektą planuojama įgyvendinti:  su partneriu (-iais)  be partnerio (-ių) | | | PIRMINĖ  PATIKSLINTA  *(Žymima „Patikslinta“, kai ši lentelė tikslinama grąžinus paraišką vertinti pakartotinai)* | |  |  |  |  |  |  | | --- | --- | --- | --- | --- | | Prioritetinis projektų atrankos kriterijus (toliau – kriterijus) | Kriterijaus detalizavimas | Nuoroda į informacijos šaltinį  *(nurodomas informacijos, pagal kurią atliekamas vertinimas ir skiriami balai, šaltinis)* | Didžiausias galimas kriterijaus vertinimo balas | Vertinimo metu suteiktų balų skaičius | | 1. Pareiškėjo darbo su tiksline grupe, nurodyta Prieglobsčio, migracijos ir integracijos fondo 2014–2020 metų nacionalinės programos 3 konkretaus tikslo „Trečiųjų šalių piliečių grąžinimas“ 2 nacionalinio tikslo „Grąžinimo priemonės“ 2 veiksmo „Reintegracija kilmės šalyje“ projektų finansavimo sąlygų aprašo Nr. PMIF-3.2.2-K-02 (toliau – PFSA) 18 punkte, patirtis | Pareiškėjas turi darbo su tiksline grupe, nurodyta PFSA 18 punkte, patirties:  - daugiau kaip 3 metus (skiriama 40 balų);  - nuo daugiau kaip 2 iki 3 metų (skiriama 30 balų);  - nuo daugiau kaip 1 iki 2 metų (skiriama 20 balų);  - iki 1 metų (skiriama 10 balų);  - neturi patirties (neskiriami balai). | Projektų administravimo ir darbo su tiksline grupe patirties bei tikslinės grupės dalyvavimo projekte užtikrinimo aprašymo (PFSA 4 priedas) (toliau – Aprašymas) 1.2 papunktis | **40** |  | | Vertinama tik pareiškėjo, kaip juridinio asmens, darbo su tikslinės grupės atstovais patirtis. Nevertinama pareiškėjo narių ar darbuotojų darbo su tikslinės grupės atstovais patirtis.  Skiriant balą skaičiuojama tik faktinė konkreti darbo patirties su tikslinės grupės atstovais trukmė. Į skaičiavimus neįtraukiami laikotarpiai, kai veikla nevyko.  Jeigu darbo su tikslinės grupės atstovais patirties trukmė yra ne visas kalendorinis mėnuo (pvz., ne nuo vasario 1 d. iki vasario 28 d., ar ne nuo kovo 1 d. iki kovo 31 d.), ne viso kalendorinio mėnesio dienos yra sumuojamos ir laikoma, kad visą kalendorinį mėnesį sudaro 30 kalendorinių dienų, o likusios dienos taip pat įtraukiamos į patirties trukmės sumą.  Skaičiuojant bendrą darbo su tikslinės grupės atstovais patirties trukmę, reikia atsižvelgti, ar vienos darbo su tikslinės grupės atstovais patirties trukmė nėra įgyta tuo pačiu laikotarpiu kaip ir kitos darbo su tikslinės grupės atstovais patirties trukmė, t. y. jei sutampa laikotarpių datos, šių patirčių sutampančio laikotarpio trukmė nesumuojama.  Vertinant, ar pareiškėjas turi darbo su tikslinės grupės atstovais patirties, kaip darbo patirtis su tikslinės grupės atstovais yra įskaitoma pareiškėjo patirtis įgyvendinant projektus, kuriuose jis yra ar buvo projekto vykdytojas arba projekto partneris. Atsižvelgiama tik į projektus, kurių veiklose tiesiogiai dalyvavo tikslinės grupės atstovai. Neatsižvelgiama į tuos projektus, kurie buvo įgyvendinti pagal Europos pabėgėlių fondo (toliau − EPF) ar kito fondo programą, tačiau jų veikose tiesiogiai nedalyvavo PFSA 18 punkte nurodyti tikslinės grupės atstovai. Pavyzdžiui, jei tikslinės grupės atstovai tiesiogiai nedalyvauja projekto veiklose – kaip veiklos rezultatas nurodytas tikslinės grupės asmenų skaičius, tačiau tiesiogiai veikloje jie nedalyvauja – xx tikslinės grupės asmenims išleidžiama ir išdalijama knyga, lankstinukai, xx tikslinės grupės asmenys (respondentai) apklausiami ir atliekamas tyrimas, jie dalyvauja filmo peržiūroje ir pan. Jei tikslinės grupės atstovai tiesiogiai dalyvauja projekto veiklose – vyksta renginiai, mokymai, seminarai, konsultacijos, individualūs, taip pat dienos centro užsiėmimai, kuriuose jie aktyviai dalyvauja, ir kt.  Jei pareiškėjas yra biudžetinė įstaiga, vertinant, ar jis turi darbo su tikslinės grupės atstovais patirties, kaip darbo patirtis su tikslinės grupės atstovais yra įskaitoma kasdienė pareiškėjo, kaip juridinio asmens, veikla, jei pareiškėjas PFSA 4 priede nurodė, kad jo kasdienė veikla yra susijusi su PFSA 18 punkte nurodytos tikslinės grupės atstovais, kaip įrodymą gali pridėti steigimo dokumentų kopiją. Tokiu atveju patirties su tikslinės grupės atstovais trukmė yra skaičiuojama nuo pareiškėjo įsteigimo datos.  Jei pareiškėjas neturi patirties, balai neskiriami (skiriama 0 balų).  Jei pareiškėjas turi nuo 1 dienos iki lygiai 1 metų patirties, skiriama 10 balų.  Jei pareiškėjas turi nuo 1 metų ir 1 dienos iki lygiai 2 metų patirties, skiriama 20 balų.  Jei pareiškėjas turi nuo 2 metų ir 1 dienos iki lygiai 3 metų patirties, skiriama 30 balų.  Jei pareiškėjas turi 3 metų ir 1 dienos ar dar daugiau patirties, skiriama 40 balų.  Darbo su PFSA 18 punkte nurodytos tikslinės grupės atstovais patirtimi nelaikoma, jei:   * pareiškėjas buvo paslaugos (-ų) teikėjas įgyvendinant kito juridinio asmens projekto veiklą (-as); * pareiškėjas, pagrįsdamas darbo patirties su tikslinės grupės atstovais trukmę, išvardija ne savo, kaip juridinio asmens, o projekto partnerio (-ių) įgyvendinamus ar įgyvendintus projektus ar programas, ar paslaugų teikimo sutartis ar kitą partnerio (-ių) turimą patirtį; * darbo patirties su tikslinės grupės atstovais turi pareiškėjo organizacijoje dirbantys asmenys, o ne pats pareiškėjas kaip juridinis asmuo; * pareiškėjas, pagrįsdamas darbo patirtį su tikslinės grupės atstovais, nurodo projektus, įgyvendintus ar įgyvendinamus pagal EPF, kitą fondą ar kitą programą, kurių veiklose dalyvavo kiti asmenys, o ne PFSA 18 punkte nurodytos tikslinės grupės atstovai. | | | | | | 2. Pareiškėjo patirtis Europos Sąjungos projektų įgyvendinimo ir valdymo srityje | Pareiškėjas iki 2016 m. balandžio 30 d. imtinai:  - yra baigęs įgyvendinti 5 ir daugiau projektų, skirtų Europos Sąjungos programoms įgyvendinti (skiriama 30 balų);  - yra baigęs įgyvendinti 3–4 projektus, skirtus Europos Sąjungos programoms įgyvendinti (skiriama 20 balų);  - yra baigęs įgyvendinti 1–2 projektus, skirtus Europos Sąjungos programoms įgyvendinti (skiriama 10 balų);  - neįgyvendino nė vieno projekto ar iki 2016 m. balandžio 30 d. dar yra nebaigęs įgyvendinti projektų (balai neskiriami).  Jeigu pareiškėjas buvo paslaugų teikėjas ar prekių tiekėjas įgyvendinant projektą, tai nėra laikoma projekto įgyvendinimu. | Aprašymo 1.1 papunktis | **30** |  | | Skiriant balą skaičiuojamas Aprašymo 1.1 papunktyje nurodytų visų iki 2016 m. balandžio 30 d. imtinai įgyvendintų (baigtų įgyvendinti) projektų, skirtų Europos Sąjungos programoms įgyvendinti, skaičius. Vertinamas tik pareiškėjo, kaip juridinio asmens, įgyvendintų projektų skaičius.  Į skaičiuojamų projektų skaičių projektai įtraukiami neatsižvelgiant, ar vertinamo projekto pareiškėjas baigtuose įgyvendinti projektuose buvo projekto vykdytojas ar partneris.  Skaičiuojant įgyvendintų projektų skaičių, sumuojami pareiškėjo iki 2016 m. balandžio 30 d. imtinai įgyvendinti projektai ir skiriamą balą lemia bendras projektų skaičius.  Į įgyvendintų projektų skaičių neįtraukiami projektai, kurie nėra skirti Europos Sąjungos programoms įgyvendinti (pvz., neįskaičiuojami projektai, finansuoti pagal Europos ekonominės erdvės ir Norvegijos finansinius mechanizmus arba pagal Lietuvos Respublikos ir Šveicarijos Konfederacijos bendradarbiavimo programą, pagal nacionalinę programą ar finansuoti iš kitų šaltinių).  Į įgyvendintų projektų skaičių neįtraukiami iki 2016 m. balandžio 30 d. (imtinai) nebaigti įgyvendinti projektai.  Skaičiuojant įgyvendintus projektus, į bendrą įgyvendintų projektų skaičių neįtraukiami tie projektai, kuriuos įgyvendinant pareiškėjas buvo paslaugų teikėjas ar prekių tiekėjas (užsakovui už savo atliktus darbus, suteiktas paslaugas ar tiektas prekes išrašė sąskaitą faktūrą ar PVM sąskaitą faktūrą ir už tai gavo atlygį) ir nebuvo projekto vykdytojas ar partneris.  Į iki 2016 m. balandžio 30 d. imtinai įgyvendintų projektų, skirtų Europos Sąjungos programoms įgyvendinti, skaičių neįtraukiami tie projektai, kurių įgyvendinimo laikotarpis arba pareiškėjo, kaip organizacijos, vaidmuo (projekto vykdytojas, partneris) įgyvendinant projektą nenurodytas Aprašymo 1.1 papunkčio lentelėje.  30 balų skiriama, kai pareiškėjas iki 2016 m. balandžio 30 d. imtinai yra baigęs įgyvendinti 5 ir daugiau projektų, skirtų Europos Sąjungos programoms įgyvendinti.  20 balų skiriama, kai pareiškėjas iki 2016 m. balandžio 30 d. imtinai yra baigęs įgyvendinti 3–4 projektus, skirtus Europos Sąjungos programoms įgyvendinti.  10 balų skiriama, kai pareiškėjas iki 2016 m. balandžio 30 d. imtinai yra baigęs įgyvendinti 1–2 projektus, skirtus Europos Sąjungos programoms įgyvendinti.  0 balų skiriama, kai pareiškėjas iki 2016 m. balandžio 30 d. imtinai neįgyvendino nė vieno projekto, skirto Europos Sąjungos programoms įgyvendinti, ar iki 2016 m. balandžio 30 d. imtinai buvo nebaigęs įgyvendinti projektų. | | | | | | 3. Tikslinės grupės atstovų dalyvavimo projekto veiklose užtikrinimas | Pareiškėjas išsamiai ir argumentuotai pagrindė, kodėl pasirinktas konkretus tikslinės grupės atstovų skaičius, pateikė informaciją, kaip surinks reikiamą tikslinės grupės atstovų skaičių, kaip užtikrins jų dalyvavimą projekto veiklose ir pan. | Aprašymo 2 punktas | **30** |  | | Vertinama, ar pareiškėjas paraiškoje išsamiai ir argumentuotai pagrindė, kodėl pasirinktas konkretus dalyvių skaičius, pateikė informaciją, kaip surinks reikiamą tikslinės grupės atstovų skaičių, kaip užtikrins jų dalyvavimą projekto veiklose ir pan.  Skiriant balą reikia įsitikinti, kad pareiškėjas žino, kad projekto įgyvendinimo metu bus įmanoma surinkti paraiškos 14 punkto lentelėje nurodytą dalyvių skaičių, žino, kaip juos surinkti ir užtikrinti jų dalyvavimą projekto veiklose, t. y. kur jų daugiausia gyvena, kokiose įstaigose jų daugiausia yra, kokie jų poreikiai ir ar jie norės / galės dalyvauti projekto veiklose.  30 balų skiriama esant visoms šioms sąlygoms:   * pareiškėjas Aprašymo 2 punkte išsamiai ir argumentuotai pagrindė, kodėl pasirinktas paraiškos 14 punkto lentelėje nurodytas tikslinės grupės atstovų skaičius; * pareiškėjas Aprašymo 2 punkte nurodė ir pagrindė, kaip suras tikslinės grupės atstovus ir surinks paraiškos 14 punkto lentelėje nurodytą tikslinės grupės atstovų skaičių; * pareiškėjas nurodė ir pagrindė, kaip užtikrins tikslinės grupės atstovų dalyvavimą projekto veikloje (-ose).   Balai neskiriami (skiriama 0 balų), jei bent viena nurodyta sąlyga Aprašymo 2 punkto lentelėje yra nenurodyta ar nepagrįsta. | | | | | | **Iš viso** | | | **100** |  | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įgaliotosios institucijos atsakingo asmens pareigų pavadinimas) (parašas) (vardas ir pavardė)

\_\_\_\_\_\_

(data)\*

\* Skiltys „įgaliotosios institucijos atsakingo asmens pareigų pavadinimas“, „parašas“, „vardas ir pavardė“, „data“ užpildomos, jei pildoma popierinė versija.